Rooikoppe – dalenatjie se sketsblad
1 stad, 3 rooikoppe, 7 dae
So deur die loop van laasnaweek het ek ‘een stad drie rooikoppe sewe dae’ gelees, of sal ek eerder sê, verslind. ‘n Taamlike vars briesie, hierdie Adeline en Lili Radloff. Die boek skop so stil-stil en rustig af maar iewers, na jy nuuskierig deur die eerste helfde gewerk het, skop die storie in rat en daar gaat hy! Ek was taamlik dankbaar vir die manier waarop die dialoog geskryf is – swak dialoog laat my tone krul van frustrasie en laat my tande kners van ongemak. In hierdie geval was die woordewisselings natuurlik en vloeiend. Dankie daarvoor dames.
Beslis ‘n boek om te lees as jy lus is vir ‘n lekker storie wat nie te romanties of te aksiebelaai is nie, eintlik is die boek ‘n goed gebalanseerde mengeldrankie van die twee genres, geskink in ‘n chick-lit glas.
Dan, laastens, moet ek die dames komplimenteer op Luke en Heleen se, oo-la-laa (s)ekskapades. OMW! Dit sit nie in enige een se, uhm, broek, om so sexy te kan skryf met soveel suggestie en so min detail nie. Well done!
23/10/2012 dalenatjie	Adeline Radloff,Chick-lit,Kaapstad,Lili Radloff,Rooikoppe	1 Kommentaar